Nu kan du parkere med OK i Apple Carplay

Tankstationkæden OK er Danmarks største – men det er også den hurtigste til at udnytte ny teknologi. Det kommer til udtryk i deres app, der konstant fyldes med nye funktioner. Ud over at kunne starte tankning direkte fra app’en – via Siri – kan man nu også håndtere parkering af bilen gennem OK, direkte på Apple Carplay-skærmen.

– Vi har længe gerne villet tilbyde nogle af vores smarte app-løsninger til bilister via bilens infotainmentsystem, og det er nu lykkes sammen med Apple i form af vores parkeringstjeneste. Vi håber at kunne tilbyde flere af vores tjenester, eksempelvis e-mobilitet, i samarbejde med Apple Carplay senere hen, men vi er først og fremmest glade for at kunne introducere parkerings-muligheden, siger Mikkel Kaczmarek, App Manager i OK.

OK lancerede i 2019 mulighed for at betale for parkering via app. I dag kan man benytte OK’s app i hele Danmark i alle større byer.

OK har tidligere integreret stemmestyring via Siri-genveje fra Apple, således det er muligt at åbne en stander blot ved sige ”tank” og ”stander X” inde i selve bilen. Nu er tiden kommet til at få en decideret app i Apples infotainmentsystem, således displayet i bilen også bliver bragt i spil.

– Det er vi rigtig glade for, fordi vi vurderer, at netop vores parkeringstjeneste faktisk passer rigtig godt hertil. Infotainmentsystemets display vil sammen med OK’s app give et godt billede af det helt nøjagtige område at parkere i. Og skulle man være særligt glad for Siri-genveje, har man mulighed for at afslutte sin parkering med stemmestyring, uddyber Mikkel Kaczmarek.

Apple CarPlay er Apples pendant til det noget mere udbredte Google Auto.

Nu kan du parkere med OK i Apple Carplay