Nu åbner OK’s første ladepark

I sommer meldte energiselskabet OK ud, at de ville bygge en stribe af ladeparker rundt om i landet. Nu er den første OK ladepark ved at være klar til indvielse. Det fejres med opladning til halv pris på ladeparken, der ligger i Hammelev ved Vojens.

Parken åbner søndag den 28. januar og den er bestykket med seks ladestationer, der hver kan oplade to biler. De har en effekt på 300 kW.

På dagen fejres åbningen også med gratis kaffe, kage og pølser, ligesom borgmester Mads Skau vil tænde for strømmen. Festen starter kl. 10 på Lysbjergvej 2, 6500 Vojens. Programmet kan ses her.

Den næste OK ladepark kommer til at ligge på Jyllandsgade i Ikast. Inden udgangen af 2025 forventer OK at have 30-40 ladeparker klar til at kunne levere strøm.

Ud over egne ladeparker og ladere på tankstationer, opsætter OK også løbende ladere ved både Elgiganten og ved COOP-butikker.

Læs også: OK på vej med ladeparker.

Nu åbner OK’s første ladepark