OK har bestilt 300 hurtigladere til Coop

Efter Irma-gate er der også godt nyt fra Coop. Energiselskabet OK har bestilt mere end 300 hurtigladere fra selskabet Tritium og en del af dem skal i den kommende tid fordeles ved Coops butikker. Det sker som en del af den aftale som Coop og OK indgik i oktober 2021.

Hverken OK eller Coop har nævnt noget om købet, men Tritum fortæller følgende i en pressemeddelelse:

“Tritium skal forsyne OK, Danmarks største brændstofforhandler, med over 300 hurtigopladere til brug på tankstationer, på motorveje, i byområder og detailhandelspladser og til OK’s virksomhedsflåde- og flådekunder.”

De skriver videre, at OK driver mere end 670 tankstationer i Danmark. Mange af disse tankstationer er samlokaliseret med Coop detailforretninger. De nye hurtigladere “skal give danske elbilister adgang til hurtig og bekvem ladeinfrastruktur”.

OK har allerede modtaget en del af ordren. De har installeret de første af sine Tritium 75kW modulopladere i Super Brugsen butikken i Hillerød og Kvickly butikken i Odder.

Antallet af offentligt tilgængelige lyn- og hurtigladere i Danmark blev fra 2021 til 2022 mere end tredoblet. I oktober 2022 nåede Danmark en milepæl i form af 100.000 elbiler i bilbestanden.

OK har bestilt 300 hurtigladere til Coop